139. löggjafarþing 2010–2011.

Þskj. 365 — 148. mál.

Svar

utanríkisráðherra við fyrirspurn Margrétar Tryggvadóttur um meðmælabréf vegna atvinnu
umsókna.

Fyrirspurnin hljóðar svo:

Hvað hefur ráðherra og/eða ráðuneytið skrifað mörg meðmælabréf vegna atvinnu
umsókna fyrrum ráðherra á árunum 2000–2010? Fyrir hvern voru bréfin skrifuð, hvert voru þau send og hvenær?

Ráðherra hefur ritað tvö meðmælabréf vegna atvinnuumsókna fyrrum ráðherra á framan
greindu tímabili. Fyrra bréfið var ritað 27. júlí 2009 til Jacques Diouf, framkvæmdastjóra Matvæla- og landbúnaðarstofnunar Sameinuðu þjóðanna (FAO), vegna umsóknar Árna M. Mathiesen um starf aðstoðarframkvæmdastjóra hjá stofnuninni. Annað bréf var ritað 14. október 2009 til Marc Perrin de Brichambaut, framkvæmdastjóra Öryggis- og samvinnu
stofnunar Evrópu (ÖSE), vegna umsóknar Ingibjargar Sólrúnar Gísladóttur. Ráðuneytið studdi umsókn hennar í starf sérstaks fulltrúa í baráttunni gegn mansali.